รัฐบาลไทย-ข่าวทำเนียบรัฐบาล-รัฐบาลย้ำความสำเร็จบริหารจัดการทรัพยากรน้ำของประเทศ ภายใต้การนำของ “นายกฯ พล.อ.ประยุทธ์” แก้ปัญหาน้ำท่วม-น้ำแล้ง เพิ่มเก็บกักน้ำอุปโภค-บริโภค อย่างเพียงพอทั่วถึงทุกพื้นที่
วันอาทิตย์ที่ 29 พฤษภาคม 2565
รัฐบาลย้ําความสําเร็จบริหารจัดการทรัพยากรน้ําของประเทศ ภายใต้การนําของ “นายกฯ พล.อ.ประยุทธ์” แก้ปัญหาน้ําท่วม-น้ําแล้ง เพิ่มเก็บกักน้ําอุปโภค-บริโภค อย่างเพียงพอทั่วถึงทุกพื้นที่
รัฐบาลย้ําความสําเร็จบริหารจัดการทรัพยากรน้ําของประเทศ ภายใต้การนําของ “นายกฯ พล.อ.ประยุทธ์” แก้ปัญหาน้ําท่วม-น้ําแล้ง เพิ่มเก็บกักน้ําอุปโภค-บริโภค อย่างเพียงพอทั่วถึงทุกพื้นที่ ส่งผลปี 2564/65 ไม่มีการประกาศภัยแล้ง
วันที่ 29 พ.ค. 65 นายธนกร วังบุญคงชนะ โฆษกประจําสํานักนายกรัฐมนตรี เปิดเผยว่า รัฐบาลภายใต้การนําของพลเอก ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม ให้ความสําคัญและเร่งดําเนินการบริหารจัดการทรัพยากรน้ําของประเทศทั้งระบบ โดยจัดทําแผนแม่บทการบริหารจัดการทรัพยากรน้ํา 20 ปี เพื่อแก้ปัญหาน้ําท่วม-น้ําแล้ง และเตรียม “น้ําต้นทุน” สําหรับภาคการผลิต ทั้งเกษตรกรรมและอุตสาหกรรม รวมทั้งเขตพัฒนาพิเศษภาคตะวันออก (EEC) ตลอดจนน้ําอุปโภค-บริโภค สําหรับประชาชนทุกครัวเรือนอย่างทั่วถึง โดยเฉพาะการเร่งรัดขับเคลื่อนโครงการสําคัญต่าง ๆ ภายใต้แผนบรรเทาอุทกภัยลุ่มน้ําเจ้าพระยาตอนล่าง เพื่อแก้ไขปัญหาน้ําท่วมบริเวณลุ่มน้ําเจ้าพระยาตอนล่าง การขับเคลื่อนโครงการพัฒนาแหล่งน้ํา และจัดการทรัพยากรน้ํารองรับเขตพัฒนาพิเศษภาคตะวันออก (EEC) การฟื้นฟูแหล่งน้ําธรรมชาติขนาดใหญ่ รวมทั้งเร่งรัดขับเคลื่อนโครงการขนาดใหญ่ และโครงการสําคัญ ๆ ควบคู่กับพัฒนาเครื่องมือการบริหารจัดการน้ํา ทั้งผังน้ํา คลังข้อมูลน้ํา ในรูปแบบ One Map ผ่านเว็บไซต์และแอปพลิเคชัน National Thai Water ซึ่งขณะนี้สํานักงานทรัพยากรน้ําแห่งชาติ (สทนช.) ได้ Kick Off แผนปฏิบัติการด้านทรัพยากรน้ํา ผ่านระบบ Thai Water Plan ชี้แจงการจัดทําแผนปฏิบัติการด้านน้ําปี 67 ให้ทั้งส่วนกลางและท้องถิ่นทั่วประเทศได้เข้าใจตรงกันแล้ว โดยจะเริ่มใช้ระบบจัดทําแผนปฏิบัติการด้านทรัพยากรน้ํา ประจําปีงบประมาณ พ.ศ. 2566 เป็นปีแรก
โฆษกประจําสํานักนายกรัฐมนตรีย้ําว่า การดําเนินการบริหารจัดการน้ําของรัฐบาลขณะนี้เกิดผลสําเร็จ และมีความก้าวหน้าในหลายโครงการ เช่น โครงการพัฒนาแหล่งน้ําที่รัฐบาลขับเคลื่อนและดําเนินการในแต่ละภาค ได้แก่ ภาคเหนือ อ่างเก็บน้ําน้ําปี้ อันเนื่องมาจากพระราชดําริ จ.พะเยา เริ่มโครงการฯ ปี 2559 จะแล้วเสร็จปี 2568 โดยมีความจุ 91 ล้าน ลบ.ม. สามารถเพิ่มพื้นที่ชลประทาน 25,000 ไร่ ภาคกลาง โครงการบรรเทาอุทกภัยอําเภอบางสะพาน จ.ประจวบคีรีขันธ์ เริ่มโครงการฯ ปี 2560 จะแล้วเสร็จปี 2569 ซึ่งจะช่วยระบายน้ําได้ 1,025 ลบ.ม/วินาที สามารถเพิ่มการเก็บกักน้ําได้ 31 ล้าน ลบ.ม. และบรรเทาพื้นที่น้ําท่วมได้ 4,900 ไร่ ภาคตะวันออกเฉียงเหนือ โครงการพัฒนาลุ่มน้ําห้วยหลวงตอนล่าง จ.หนองคาย เริ่มโครงการฯ ปี 2561 จะแล้วเสร็จปี 2569 โดยเป็นการก่อสร้างประตูระบายน้ํา และสถานีสูบน้ํา 150 ลบ.ม/วินาที ซึ่งจะช่วยบรรเทาปัญหาน้ําท่วมในเขตจังหวัดอุดรธานีและหนองคายได้ 54,390 ไร่ สามารถเพิ่มปริมาณน้ํา 246 ล้าน ลบ.ม./วินาที และเพิ่มพื้นที่ชลประทาน 300,195 ไร่ ภาคตะวันออก โครงการอ่างเก็บน้ํานฤบดินทรจินดา อันเนื่องมาจากพระราชดําริ หรือ “เขื่อนห้วยโสมง” จ.ปราจีนบุรี เริ่มโครงการฯ ปี 2553 ขณะนี้ได้เปิดใช้งานแล้ว โดยมีความจุ 295 ล้าน ลบ.ม. ครอบคลุมพื้นที่ชลประทาน 111,300 ไร่ ภาคใต้ โครงการบรรเทาอุทกภัยหาดใหญ่ (ระยะที่ 2) จ.สงขลา เริ่มโครงการฯ ปี 2558 จะเปิดใช้งานปี 2565 นี้ โดยเป็นการปรับปรุงคลองเดิม เพื่อเพิ่มศักยภาพการระบายน้ํา จากเดิม 456 ลบ.ม/วินาที เป็น 1,200 ลบ.ม./วินาที พร้อมสถานีสูบน้ํา 90 ลบ.ม/วินาที นอกจากนี้ยังมีโครงการแก้ปัญหาน้ําท่วมพื้นที่กรุงเทพมหานคร ได้แก่ อุโมงค์ระบายน้ําใต้คลองบางซื่อ บริเวณถนนรัชดาภิเษก ไปออกแม่น้ําเจ้าพระยาบริเวณเกียกกาย มีขนาดเส้นผ่านศูนย์กลาง 5 ม. ยาวประมาณ 6.4 กม. สร้างแล้วเสร็จปี 2563 สามารถระบายน้ําได้ 60 ลบ.ม./วินาที ครอบคลุมพื้นที่ 56 ตารางกิโลเมตร 8 เขต ประกอบด้วยเขตห้วยขวาง ดินแดง พญาไท จตุจักร ลาดพร้าว วังทองหลาง บางซื่อ และเขตดุสิต
“จากการบริหารจัดการทรัพยากรน้ําของประเทศอย่างเป็นระบบตามนโยบายรัฐบาลและนายกรัฐมนตรี ส่งผลลัพธ์ให้ตั้งแต่ปี 2560 จนถึงปัจจุบัน สามารถเพิ่มการกักเก็บน้ํารวม 1,452 ล้าน ลบ.ม. ตลอดจนพัฒนาน้ําบาดาลเพื่อการเกษตร 124 ล้าน ลบ.ม. และลดพื้นที่ประสบภัยแล้งลงอย่างต่อเนื่อง จาก 36,944 หมู่บ้านในปี 2556 และในปี 2564/65 ไม่มีประกาศภัยแล้ง” โฆษกประจําสํานักนายกรัฐมนตรี กล่าว